RAAKASUKLAA OSA 2/3: MATCHA-VALKOSUKLAA | Syötävän hyvä
Tämä on myöskin raakasuklaa ilman kaakaojauhetta eli valkosuklaata. Kaakaovoin kaveriksi sopii cashewpähkinöiden lisäksi hyvin myös macadamiapähkinät, molemmista tulee melko kermainen koostumus ja oma makuvivahteensa.
Matcha on ollut tämän syksyn yksi suosikkimakujani, mm. tätä matcha-smoothieta on tullut tehtyä useasti. Vihreä tee sopii hyvin myös suklaaseen ja kaupan päälle tulee kevyen piristävä vaikutus. Tätä voisi siis kutsua melkeinpä aamiaissuklaaksi.
Matcha itsessään on aika miedon makuista, ja halusin mukaan hieman kirpeyttä, joten raastoin suklaaseen hippusen sitruunankuorta. Näistä tuli sellaisia aika hienostuneen makuisia suklaita, tykkään!
Matcharaakasuklaa
2 dl sulaa kaakaovoita
1 1/3 dl macadamiapähkinöitä
n. 2 rkl nestemäistä makeutusta (esim. kookosnektaria tai ei-vegaanit hunajaa)
n. 1 tl matchajauhetta
valinnaisesti: n. 1 tl raastettua sitruunankuorta
valinnaisesti: pari tl tocoa (tuo kermaisuutta)
koristeeksi esim. pop-amaranttia ja chiansiemeniä
Laita ainekset esim. monitoimikoneeseen tai blenderiin ja aja sileäksi. Maistele sopiva makeusaste.
Kaada massa levyksi tai muotteihin, ripsottele päälle haluamasi koristeet, ja anna jähmettyä hetki pakkasessa. Lohko paloiksi. Säilytä suklaita pakastimessa.
Posted by Lotta / Syötävän hyvä at 17.25
Paula 14. joulukuuta 2015 klo 8.41
Oletpa söpösiä suklaita tehnyt viime aikoina! Tämä vihreä alkoi minua kovasti houkuttelemaan.
Lotta / Syötävän hyvä 14. joulukuuta 2015 klo 10.16
Kiitos! Jos tykkäät vihreästä teestä niin luulen että tykkäisit myös tästä :)
Siiri / Pilkettä-blogi 14. joulukuuta 2015 klo 9.46
Vau, mahtavan väristä! :D
Maikki 15. joulukuuta 2015 klo 5.44
Ihanalta näyttää! Nämä olisivat varmasti myös tosi kauniita lahjoina :)
Lotta / Syötävän hyvä 15. joulukuuta 2015 klo 10.41
Kiitos! Syötävät lahjat (erityisesti itsetehdyt) on kyllä parhaita :)